**QUÈ ÉS LA PEDICULOSI?**

És una malaltia produïda per paràsits que causen picors intenses. No respecta sexe, edat, raça ni condició social. Cap nen, adolescent ni adult és inmune. Els polls són un problema que ens afecta a TOTS.

**COM ÉS UN POLL?**

**El poll del cap** és un insecte que viu entre els cabells. Té uns 2 mm de longitud, és de color grisenc, sense ales. S'alimenta de la sang que xucla de la pell del cap en picar les persones. Es reprodueix ràpidament; cada femella posa d'uns cent a tres-cents ous, anomenats llémenes, que són de color blanc i estan fortament adherits a la base del cabell. Fan falta de set a deu dies perquè s'incubi l'ou i es desenvolupi la larva. Transcorreguts entre vuit i quinze dies més, ja els tenim convertits en polls adults.

**S.O.S! EM PICA!**

El símptoma principal de la parasitació de **polls** (pediculosi) és la picor del cuir cabellut, ocasionada per la irritació de la saliva que l’insecte diposita a la petita ferida de la picada. La irritació pot ser tan intensa que, en gratar-se, es poden produir pelades a la pell i infeccions bacterianes. No obstant, només el 50% dels nens infestats es queixa de picors, així que s’ha de vigilar.

**COM ES PRODUEIX EL CONTAGI?**

La transmissió és produeix per contacte directe, és a dir, d’una persona sana a una altra; o per contacte indirecte, en intercanviar objectes personals, com ara barrets, pintes, gorres, etc.

**ON BUSCAR ELS POLLS?**

Especialment, a la zona del clatell i darrera de les orelles.

**QUÈ FAREM A L’ESCOLA?**

* Mirarem a l’alumnat realitzant inspeccions periòdiques.
* En cas de trobar polls, s’avisarà als pares i se’ls informarà sobre el tractament adequat, el temps que requereix la total extinció del problema i els productes més eficaços.
* S’enviarà una circular a la resta dels pares advertint-los de la importància de prendre mesures.

**TRACTAMENT EFICAÇ**

1. Es fa a la tarda-nit.

2. S’aplica gel-loció de permetrina al 1’5% als cabells secs. El vostre farmacèutic us informarà de les marques més eficients.

Cal empastifar bé tot el cuir cabellut i la base dels cabells, especialment, la zona del clatell i la de darrere de les orelles, posar un barret o bossa de plàstic per tal d’evitar que el gel s’escorri i impedeixi la fuita del poll i, finalment, deixar que actuï tota la nit (es pot substituir el barret o la bossa per una tovallola).

3. Rentar al matí amb xampú de permetrina al 1’5% i deixar-lo uns minuts al cabell tot friccionant enèrgicament. Per tal d’eliminar les llémenes, es pot esbandir el cabell amb una barreja d’aigua i vinagre. Hi ha altres substàncies pediculicides però la permetrina és el tractament escollit per l’OMS.

4. Pentinar bé els cabells amb una pinta de pues fines (llemenera) per tal d’arrossegar **polls** morts així com arrossegar la major quantitat de llémenes possible.

5. Repassar cada dia els cabells amb una pinta de pues fines per tal de controlar que no hi hagi **polls** i arrossegar el major número de llémenes.

6. Si heu trobat **polls** vius després de la primera aplicació, podeu tornar a repetir el tractament la segona nit.

7. Repetir sempre una nit de tractament 7-10 dies després de la primera aplicació per assegurar-vos que no hi ha cap llémena viva ni ha nascut cap nimfa de poll.

**MESURES HIGIÈNIQUES**

**-**Rentar la roba del llit amb aigua calenta (60ºC) durant 20 minuts. Assecar a la assecadora, si és possible.

-Submergir les pintes i les llemeneres en líquid insecticida durant una hora.

-Passar l’aspiradora per l’habitació, matalàs, catifa, butaques, etc., i guardar el bosses de plàstic durant 15 dies els abrics o objectes que no es puguin rentar.